તો એસપીજીના લાલજી પટેલે પણ અનામતના ભોગે સમાધાન નહીં કરવાનું જણાવી કહ્યું કે, “સરકાર અનામત અંગે અસરકારક પગલાં લે તો અમે તૈયાર છીએ. જેલમાં રહેલા આંદોલનકારીઓને સરકાર મુક્ત કરે, પોલીસદમન માટે દોષિત અધિકારીઓ સામે પગલાં લેવાય અને ખોટા કેસ કર્યા છે તે સરકાર પાછા ખેંચે. જોકે સરકાર બે મોઢાની વાતો કરી રહી છે. વડીલો સાથે મિટિંગ કરીને સમાધાન કરવાની તૈયારી દર્શાવવા સાથે બીજી તરફ ચાર્જશીટ ફાઇલ કરે છે. જેલમાં રહેલા આંદોલનકારીઓને છોડાવવા માટે અમે પણ કાયદાકીય કાર્યવાહી કરી રહ્યા છીએ. અનામત અંગે ચોક્કસ પગલાં નહીં લેવાય ત્યાં સુધી સરકારી કાર્યક્રમોનો બહિષ્કાર કરવામાં આવશે અને આંદોલન ચાલુ જ રહેશે.”